_:nf315777c444e4e27b7594b419ca01d86xb1
<http://schema.org/description>
"Biztosan sokan nem fognak egyet érteni velem, de annak ellenére, hogy imádtam a Blackoutot, és ha nem fagyott volna annyit a zombi mód, azzal is remekül elszórakoztam volna, mégsem érzem, hogy ez az a CoD, ami végre megérné a pénzét. És ez elsősorban az Activision lehúzó és alantas üzleti modelljének köszönhető, mely borsos áron kínál egy olyan terméket, ami ugyan hosszú idő után most először mutatott fel valami igazán újat, de emellett szakított is a széria hagyományával és elkaszálták az egyjátékos kampányt, ami sokaknak egy igen fájó pont. Márpedig az nem egy támogatandó tendencia, hogy egy új játékmód bevezetése - ahol nem mellesleg az asset-újrahasznosítást mesteri szintre emelték -, egy eddig alapnak számító játékmód kárára történjen. Ráadásul nagyon taktikusan csak később vezetik be a mikrotranzakciós rendszert, ahogyan azt tették a WWII-nél is, de nem dőlünk be a trükknek, mert ott már láttuk, hogy mekkora pénznyelővé alakították a játékot. Reméljük egyszer egy legalább ilyen jó, Season Pass-mentes, és egy szuper sztori kampánnyal ellátott Call of Duty-t kapunk, és máris röpködni fognak a kimagasló értékelések!"
<https://hu.ign.com/call-of-duty-black-ops-iiii/37682/news/a-megjelenes-utan-kaphat-valamifele-kampanyt-a-cod-black-ops-iiii>